11.2.2022 г.
BG
Официален вестник на Европейския съюз
C 70/21
3.6.
Специфични правила за етикетиране на продукта, за който се отнася регистрираното наименование Опаковката трябва да съдържа думите „Arroz del Delta del Ebro“/„Arròs del Delta de l’Ebre“, както и логото на ЗНП и логото на ЕС и цялата обща информация, изисквана от приложимото законодателство.
Цветното лого на ЗНП е, както следва:
4.
Кратко определение на географския район Районът на производство и обработка на ориза със ЗНП „Arroz del Delta del Ebro“ обхваща делтата на река Ебро, в рамките на областите Baix Ebre и El Montsià на провинция Tarragona.
Районът на производство обхваща цялата територия на общините Deltebre и Sant Jaume d’Enveja и частите от L’Aldea, Amposta, L’Ampolla, Camarles и Sant Carles de la Ràpita, които попадат в района на делтата на Ебро.
Районът за белене и полиране включва същите общини като производствения район.
5.
Връзка с географския район
5.1.
Специфична характеристика на географския район Исторически фактори Отглеждането на ориз по делтата на река Ебро е традиционно производство, тясно свързано с физическите и геоложките образувания и преобразувания по делтата на река Ебро.
Съществуват редица писмени сведения, които свидетелстват за връзката между традиционното отглеждане на ориз и района по делтата на Ебро.
Един забележителен пример в това отношение е Geografía de Catalunya [География на Каталуния] от Lluís Solé i Sabaris (1958 г.), където четем, че „през петнадесети век имаме сведения за някои опити за отглеждане на ориз по делтата на Ебро; въпреки това отглеждането на ориз достига своя връх през деветнадесети век“.
На друго място в същата творба той казва, че „... по делтата, използвана за пасище при сезонната миграция на стадата, каналът Canal de a Derecha [десният канал], построен в Xerta през втората половина на деветнадесети век, е позволил делтата да бъде залята със сладка вода и да започне отглеждането на ориз.
Оттогава отглеждането на ориз непрекъснато се разраства, като допринася за обезсоляването на почвите и същевременно се получава добра реколта“.
Тази дейност продължава без прекъсване до наши дни и оризът вече е основната култура, отглеждана в района.
Природни фактори Отглеждането на ориз по делтата на Ебро се развива както поради особеностите на местните почви и климат, така и поради солеността на земята и нивото на подпочвените води.
Тинестите почви на делтата на Ебро са много плодородни и изключително подходящи за отглеждане на ориз.
Образуването на почвите е силно повлияно от напояването и практиката, известна като colmateo или „образуване на наноси“ (съчетано въздействие на вода и почва, при което средата за насажденията се подготвя добре преди сеитба).
Производствените добиви са сред най-високите в света, което се предопределя от разположението на района на 40-ия паралел северна географска ширина и на 19-градусовата изотерма.